
שלום רב,

הנדון: בקשת מידע במסגרת חוק חופש המידע – תכולת מוצרי טבק


[bookmark: _GoBack]במענה לפניותיך בנושא הנדון, להלן התייחסותנו, בהתאם למידע אשר נמסר לנו ע"י היחידה המקצועית:

המידע אודות תכולת מוצרי טבק, הרכבים וכמויות, הרכבים וכמויות של החומרים הממכרים במוצרי טבק זמין במחקרים מדעיים.
על פי מצב החקיקה הקיימת היום בארץ, חברות הטבק לא מחויבות להצהיר/לדווח על תכולת מוצרי טבק, הרכבים וכמויות או על הרכבים וכמויות של החומרים הממכרים במוצרי טבק.
עם זאת, ידוע ממחקרים בנושא כי יש בסיגריות בין 7500-4000 חומרים שונים מתוכם 350 חומרים המוגדרים כמסוכנים לאדם ו-70 חומרים המוגדרים כמסרטנים לאדם.
להלן קישור לנושא באתר משרד הבריאות : https://www.health.gov.il/Subjects/KHealth/smoking/Pages/Smoking_Legistlation.aspx 
למשרד הבריאות לא ידוע על בדיקות של תכולת החומרים בסיגריה.
המשרד קבע שלא בריא לעשן על סמך מחקרים מדעיים רבים בנושא.
חברות הסיגריות מחויבות לכתוב אזהרות על גבי חפיסות הסיגריות בשל צו שהוצא ע"י הכנסת בשעתו, חוק הגבלת הפרסומת למוצרי טבק לעישון, התשמ"ג-1983.

